**ÁLLÁSPÁLYÁZAT**

*A Mezőberényi Református Egyházközség*

*és az általa fenntartott Mezőberényi Református Szeretetotthon pályázatot hirdet*

**gazdasági vezető**

*munkakör betöltésére.*

A munkaviszonyra a munka törvénykönyvéről szóló 2012. évi I. törvény, a közalkalmazottak jogállásáról szóló 1992. évi XXXIII. törvény, az egyéb ágazati jogszabályok, továbbá a Magyarországi Református Egyház gazdálkodásáról szóló 2013. évi IV. törvény rendelkezései az irányadók.

**Munkavégzés helye:** 5650 Mezőberény Kálvin János tér 8-9.

**Foglalkoztatás jellege:** Teljes munkaidő

**Munkaviszony időtartama:** Határozatlan idejű munkaviszony, 3 hónapos próbaidővel

**Munkarend és munkaidő:** Általános munkarend, heti 40 óra

**Gazdasági vezető feladatai:**

* teljes körű felelősséggel irányítja az egyházközség és az intézmény gazdasági szervezetét, biztosítja a költségvetés törvényes felhasználását, elszámolását, az egyházközség és az intézmény ingatlan és ingó vagyonának, informatikai eszközeinek, gépjárműveinek és immateriális javainak üzemeltetését, karbantartását, a szolgáltatási tevékenység és a pályázatok pénzügyi hátterét;
* szervezi az egyházközség és az intézmény gazdálkodását, pénzügyi és számviteli feladatainak ellátását, vezeti és ellenőrzi a pénzügyi és számviteli munkát;
* gondoskodik az éves költségvetési javaslat összeállításáról, az adatszolgáltatások, pénzügyi beszámolók, éves számviteli beszámolók elkészítéséről;
* gondoskodik az intézmény működési támogatásainak igényléséről, pótigényléséről, módosításáról, elszámolásáról;
* gondoskodik az egyházközség és az intézmény pénzforgalmi számlái, illetve házipénztára kezelési rendjének kialakításáról, ellenőrzi azok működését;
* gondoskodik a számlarend összeállításáról, karbantartásáról, a naprakész könyvvezetés helyességéről;
* gondoskodik a kintlévőségek behajtásáról;
* koordinálja a pályázati tevékenységek pénzügyi és könyvelési feladatait;
* elkészíti a gazdálkodási területhez kapcsolódó szabályzatokat és gondoskodik azok szükség szerinti, folyamatos frissítéséről;
* gazdasági ügyek tárgyalásakor részt vesz az egyházközség döntéshozó testületének ülésein, előterjesztést tesz, és végrehajtja a döntéshozó testület utasításait, amennyiben azok jogszabályokkal, és az ésszerű gazdálkodás elveivel nem ütköznek.

**A munkakör betöltésének feltétele:**

A gazdasági vezetőnek a felsőoktatásban gazdaságtudományok képzési területen szerzett szakképzettséggel, valamint államháztartási vagy vállalkozási mérlegképes könyvelői szakképesítéssel, pénzügyi ellenjegyzői feladatok ellátásában szerzett legalább három éves igazolt szakmai gyakorlattal kell rendelkeznie.

**További feltétel:**

* magyar állampolgárság,
* büntetlen előélet (3 hónapnál nem régebbi erkölcsi bizonyítvánnyal igazolva),
* cselekvőképesség,
* MS Office alkalmazások professzionális használata.

**A munkakör betöltéshez előnyt jelent:**

* gyakorló keresztyén egyháztagság,
* gazdasági területen szerzett szakmai tapasztalat vagy szociális ágazatban szerzett legalább 3 éves gazdasági vezetői tapasztalat,
* a CT-Ecostat program ismerete,
* „B” kategóriás jogosítvány.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, továbbá a végrehajtására kiadott kormányrendelet, és egyéb ágazati jogszabályok rendelkezései az irányadók. A munkáltató a vonatkozó jogszabályban foglaltak szerint megtéríti a munkába járás költségét.

**A pályázat részeként benyújtandó iratok, igazolások:**

* Szakmai önéletrajz,
* Végzettséget, szakképzettséget igazoló dokumentum másolata,
* 3 hónapnál nem régebbi erkölcsi bizonyítvány,
* Vagyonnyilatkozat,
* Hozzájáruló nyilatkozat a személyes adatok pályázati eljárással összefüggésben szükséges kezeléséhez;

**A munkakör betöltésének időpontja:**

A munkakör legkorábban a pályázatok elbírálását követően azonnal betölthető.

**Bővebb információ a munkakörrel kapcsolatban:**

Amennyiben felhívásunk felkeltette érdeklődését és bővebb információhoz szeretne jutni, kérjük hétköznapokon 09:00-14:00 óra között keresse munkatársunkat a +36/20-394-6800 telefonszámon, vagy a mezoberenyotthon@reformatus.hu e-mail címen.

**Jelentkezés határideje és módja:**

A munkakör betöltéséig folyamatos. Jelentkezni kizárólag elektronikus formában a mezoberenyotthon@reformatus.hu e-mail címre, a benyújtandó dokumentumok megküldésével.

**A pályázatok elbírálásának időpontja:** A munkakör betöltéséig folyamatos.